Phyllanthaceae

Laipikkakasvit (Phyllanthaceae) on suurehko trooppinen kasviheimo koppisiemenisten Malpighiales-lahkossa. Heimoon kuuluvia suomeksi nimettyjä kasveja ovat muun muassa vaharokkio (Andrachne telephioides), hiutalepensas (Breynia disticha), laipikat (Phyllanthus) ja musukit (Uapaca). == Ulkonäkö ja koko == Laipikkakasvit käsittää pääasiassa ainavihantia puita ja pensaita, harvoin kausivihantia tai ruohoja. Kaarna on hienoksi murenevaa. Kasveissa on eräitä alkaloideja, triterpeenejä ja tanniineja. Lehdet ovat ehytlaitaisia, korvakkeellisia, sulkasuonisia ja usein kahdessa rivissä. Joskus kasvit ovat kaksikotisia. Kukat ovat pieniä. Kukassa on 2–12 usein tyvestään yhtynyttä verholehteä, 3–9 terälehteä (harvoin teriö puuttuu tai on pieni) ja tavallisesti hetiön ulkopuolella sijaitseva, eri tavoin liuskoittunut mesiäinen. Hedekukassa on 2–35 hedettä ja toisinaan emiön jäänne. Emikukassa joutoheteet ovat harvinaisia ja sikiäin on yhden tai 2–15 yhteenkasvaneen emilehden muodostama. Vartalot ovat tavallisesti kaksihaaraisia, luotit uurteisia. Hedelmä on liiteluomainen ja räjähdysmäisesti avautuva kota tai lohkohedelmä ja sisältää suuria siemeniä, joissa on tavallisesti runsas endospermi. == Levinneisyys == Heimo kasvaa kaikkialla tropiikissa, erityisesti kuitenkin Malaijien saaristossa; eräät lajit kasvavat lauhkeassa vyöhykkeessä, muun muassa Etelä-Euroopassa. == Luokittelu == Laipikkakasvien läheisin sukulainen on solmuoksakasvien (Picrodendraceae) heimo. Näiden kahden heimon muodostamaa kehityslinjaa luonnehtivat muun muassa pienikukkaisuus, tietyt siemenaiheen ominaisuudet ja hedelmä, jonka ulkokerros irtaantuu usein puutuneesta sisäkerroksesta ja karisee liuskoina; hedelmän keskipylväs on pysyvä. Kehityslinjan ikä saattaa olla noin 94 miljoonaa vuotta eli se on syntynyt jo liitukaudella, ja laipikkakasvit lienee noin 81 miljoonaa vuotta vanha. Laipikkakasvit koostuu 59 suvusta ja 2330 lajista. Alaheimoja on kaksi: 1\. Phyllanthoideae Beilschmied. Alaheimo käsittää 38 sukua ja 1680 lajia, joista suurin osa (1270 lajia) on laipikoita (Phyllanthus). Suvussa Cleistanthus on 140 ja suvussa Bridelia 50 lajia. Alaheimo on levinnyt tropiikkiin ja joillekin lämpimille alueille. Pystyissä varsissa on kierteisesti surkastuneita lehtiä, vaakatasoisissa lehdet ovat kahdessa rivissä. Kasvit ovat yksi- tai kaksikotisia, ja yksineuvoiset kukat sijaitsevat ryhmissä. Heteet ovat erillisiä tai yhtyneitä, ja sikiäin muodostuu 2–15 yhteenkasvaneesta emilehdestä. Hedelmä on tavallisesti kotamainen, harvoin avautumaton. 2\. Antidesmatoideae Hurusawa. Sukuja on 21, lajeja 451 tropiikissa ja subtropiikissa. Lehtiasento on kierteinen, ja ruodin kärjessä on turvonnut pulvinus. Kasvit ovat tavallisesti kaksikotisia, harvoin yksikotisia, ja kukinnoissa on lapakko. Kukat ovat usein teriöttömiä, ja sikiäin koostuu yhdestä tai 2–5 yhteenkasvaneesta emistä. Hedelmä on usein avautumaton. Runsaslajisimmat suvut ovat Antidesma (150 lajia), Aporosa (90 lajia), musukit (Uapaca, 60 lajia) ja Baccaurea (50 lajia). === Suvut === * Actephila * Aerisilvaea * Amanoa * Andrachne – rokkiot * Antidesma * Aporosa * Ashtonia * Astrocasia * Baccaurea * Bischofia – pallerosateet * Blotia * Breynia – hiutalepensaat * Bridelia – ketjumarjat * Celianella * Chascotheca * Chonocentrum * Cicca * Cleistanthus * Croizatia * Didymocistus * Discocarpus * Flueggea – kuulamot * Glochidion – miinajankukat * Gonatogyne * Heywoodia * Hyeronyma * Hymenocardia * Jablonskia * Keayodendron * Lachnostylis * Leptonema * Leptopus * Maesobotrya * Margaritaria – aarrekodat * Meborea * Meineckia – mesikiekot * Oreoporanthera * Pentabrachion * Petalodiscus * Phyllanoa * Phyllanthus – laipikat * Poranthera * Protomegabaria * Pseudolachnostylis * Reverchonia * Richeria * Richeriella * Sauropus * Savia * Securinega * Spondianthus * Thecacoris * Uapaca – musukit * Wielandia * Zimmermannia * Zimmermanniopsis == Kuvia == Gardenology.org-IMG 8089 qsbg11mar.jpg|Actephila collinsiae Amanoa congesta W. J. Hayden.jpg|Amanoa congesta Andrachne telephioides.JPG|Vaharokkio (Andrachne telephioides) Antidesma acidum 01.JPG|Antidesma acidum Aporosa cardiosperma 01.JPG|Aporosa cardiosperma Baccaurea brevipes.jpg|Baccaurea brevipes Bischof javan 130116-0493 blt.JPG|Jaavanpallerosade (Bischofia javanica) Breynia disticha DSCN3127.jpg|Hiutalepensas (Breynia disticha) Bridelia exaltata bark.jpg|Bridelia exaltata -lajin kaarnaa Cleistanthus collinus (Garari) in Narsapur forest, AP W IMG 0165.jpg|Cleistanthus collinus Flueggea leucopyrus 01.JPG|Flueggea leucopyrus Glochidion ellipticum 01.JPG|Glochidion ellipticum Hieronyma macrocarpa.JPG|Hieronyma macrocarpa Leptopus chinensis - Botanischer Garten, Frankfurt am Main - DSC03214.JPG|Leptopus chinensis Margaritaria discoidea Ilanda.JPG|Kobolttiaarrekota (Margaritaria discoidea) Meineckia longipes 01.JPG|Meineckia longipes Poranthera microphylla BalukWillam100106-0679hi.jpg|Poranthera microphylla Richeria grandis Vahl (3578538315).jpg|Richeria grandis Sauropus albiflorus dorsal.jpg|Sauropus albiflorus Securinega durissima - Endemic mascarene tree - Mauritius.jpg|Securinega durissima Tapia Uapaca bojeri.JPG|Uapaca bojeri -musukkilaji == Lähteet == * Stevens, P. F. (2001 onwards). Angiosperm Phylogeny Website. Version 12, July 2012 [and more or less continuously updated since]. http://www.mobot.org/MOBOT/research/APweb/. === Viitteet === == Aiheesta muualla == * Suomen Lajitietokeskus: Phyllanthaceae * Levinneisyyskartta: http://www.mobot.org/mobot/research/apweb/maps/Phyllanthaceae.gif * Luokka:Kasviheimot